## Rješenje o odobrenju objavljivanja ponuda za preuzimanje društva Hoteli Zadar d.d. iz Zadra Dević - Miletiću d.o.o. iz Zadra

### NN 19/2005 (7.2.2005.), Rješenje o odobrenju objavljivanja ponuda za preuzimanje društva Hoteli Zadar d.d. iz Zadra Dević - Miletiću d.o.o. iz Zadra

# KOMISIJA ZA VRIJEDNOSNE PAPIRE REPUBLIKE HRVATSKE

327

Sukladno odredbama članka 13. stavka 2. Zakona o
preuzima­nju dioničkih društava (»Narodne novine« broj 84/02., 87/02. i
120/02.), Komisija za vrijednosne papire Republike Hrvatske, teme­ljem Zahtjeva
trgovačkog društva DEVIĆ – MILETIĆ d.o.o., Zadar, Vlahe Pa­ljetka 2, zastupanog
po opunomoćeniku, Odvjetničkom društvu KORUŠIĆ, HRG & USKOKOVIĆ, Varaždin,
Anina 2, za odobre­nje objav­ljiva­nja ponude za preuzima­nje javnoga dioničkog
društva HOTELI ZADAR d.d., Zadar, Vlahe Pa­ljetka 2, na sjednici održanoj 1. ve­ljače
2005. godine, donijela je

## RJEŠENJE

1.
Trgovačkom društvu DEVIĆ \_ MILETIĆ d.o.o., Zadar, Vlahe Pa­ljetka 2, odobrava
se objav­ljiva­nje ponude za preuzima­nje javnoga dioničkog društva HOTELI
ZADAR d.d., Zadar, Vlahe Pa­ljetka 2.

2. Ovo
Rješe­nje objavit će se u »Narodnim novinama«.

```
Obrazloženje
```

I. Trgovačko
društvo DEVIĆ \_ MILETIĆ d.o.o., Zadar, Vlahe Pa­ljetka 2 (da­lje u tekstu:
Ponudite­lj), zastupano po opuno­moćeniku, Odvjetničkom društvu KORUŠIĆ, HRG
& USKOKOVIĆ, Varaždin, Anina 2, podnijelo je Komisiji za vrijednosne papire
Republike Hrvatske (da­lje u tekstu: Komisija), 21. prosinca 2004. godine,
sukladno odredbi članka 13. stavak 1. Zakona o preuzima­nju dioničkih društava
(da­lje u tekstu: Zakon), Zahtjev za odobre­nje objav­ljiva­nja ponude za
preuzima­nje trgovačkog društva HOTELI ZADAR d.d., Zadar, Vlahe Pa­ljetka 2 (da­lje
u tekstu: Izdavate­lj), ponudu i isprave iz članka 12. stavak 2. Zakona.

Komisija je dopisima od 30. prosinca 2004. godine i
21. siječ­nja 2005. godine zatražila ispravak teksta ponude za preuzima­nje i
dopunu dokumentacije. Pos­ljed­nju dopunu dokumentacije, Komisija je zaprimila
28. siječ­nja 2005. godine, od kada se Zahtjev Ponudite­lja za odobre­nje objav­ljiva­nja
ponude za preuzima­nje smatra urednim.

II. Sukladno odredbi članka 14. Pravilnika o sadržaju
i obliku financijskih i poslovnih izvješća javnih dioničkih društava (»Narodne
novine« broj 118/03), u svezi s odredbama članka 114. stavaka 1. i 5. Zakona o
tržištu vrijednosnih papira (»Narodne novine« broj 84/02.), Izdavate­lj je
javno dioničko društvo.

Komisija je izvršila uvid u podatke sudskog re­gistra
na Internetu te utvrdila da teme­ljni kapital Izdavate­lja iznosi 58.474.750,00
kn.

Uvidom u podatke Središ­nje depozitarne agencije
d.d., Zagreb, iz predmeta: Komisija – dostava podataka o izdavate­ljima, klasa:
450-08/04-01/86, utvrđeno je da je Izdavate­lj na zad­nji dan u mjesecu srp­nju,
kolovozu i rujnu 2004. godine, imao više od 100 dioničara.

III.
Ponudite­lj je, sukladno odredbi članka 2. točke 6. Zakona, teme­ljem Ugovora o
kupoprodaji i prijenosu dionica, sklop­ljenog dana 24. studenoga 2004. godine
stekao 5.114 dionica ili 3,30% učešća u teme­ljnom kapitalu Izdavate­lja,
odnosno 3,32% glasova od ukupnog broja glasova koje daju dionice Izdavate­lja s
pravom glasa, te tako došao u obvezu objav­ljiva­nja ponude za preuzima­nje
Izdavate­lja. Budući da je prije navedenog stjeca­nja, društvo ALPINE HOTEL
ASSOCIATES LLC., 15 North Street, Dover, Kent, Delaware, SAD, kao društvo koje
djeluje zajednički s Ponudite­ljem, raspolagao sa 81.334 dionica ili 52,51% učešća
u teme­ljnom kapitalu Izdavate­lja, odnosno 52,84% glasova od ukupnog broja
glasova koje daju dionice Izdavate­lja s pravom glasa, a koje je steklo prije
stupa­nja na snagu Zakona i nije bilo obvezno objaviti ponudu za preuzima­nje,
to je obveza za Ponudite­lja nastala sukladno članku 8. stavku 8., a u svezi s člankom
4. stavkom 1. i člankom 37. stavkom 2. Zakona.

IV. Cijena po kojoj Ponudite­lj nudi otkup dionica u
ponudi za preuzima­nje iznosi 60,00 kn po dionici. Prema očitova­njima Zagrebačke
burze d.d., Zagreb, i Varaždinske burze d.d., Varaždin, dostav­ljenim na
zahtjev Komisije (u predmetu: klasa: 450-08/04-01/564), na Zagrebačkoj burzi
d.d., Zagreb, nije bilo trgova­nja dionicama Izdavate­lja u zad­nja tri mjeseca
prije nastanka obveze objav­ljiva­nja ponude za preuzima­nje, dok je na Varaždinskoj
burzi d.d., Varaždin, u istom razdob­lju prosječna cijena ostvarena na burzi niža
od ponuđene cijene, te je utvrđeno da je cijena izražena u ponudi za preuzima­nje
u iznosu od 60,00 kn po dionici, utvrđena u skladu s odredbom članka 15.
stavcima 3. – 6. Zakona.

V. Ponudite­lj je zajedno s društvom ALPINE HOTEL
ASSOCIATES LLC., 15 North Street, Dover, Kent, Delaware, SAD, kao osobom s
kojom zajednički djeluje, vlasnik 86.4480 dionica Izdavate­lja, a teme­ljni
kapital Izdavate­lja podije­ljen je na 154.900 redovnih dionica, svaka u
nominalnom iznosu od 377,50 kn. Novčana sredstva za plaća­nje preostalih
dionica Izdavate­lja s pravom glasa potrebno je osigurati sukladno odredbi članka
9. stavka 1. Zakona, u iznosu od najma­nje 4.048.560,00 kuna. Uvidom u Ugovor o
namjenskom depozitu broj BC 378/04 i Dodatak tom ugovoru od dana 20. siječ­nja
2005. godine te Potvrdu HVB SPLIT­SKE BANKE d.d., Split, Ruđera Boškovića 16,
da je od Ponudite­lja zaprimila depozit u iznosu od 4.048.560,00 kuna, koji će
se koristiti isk­ljučivo kao sredstvo osigura­nja plaća­nja dionica Izdavate­lja
u postupku preuzima­nja, utvrđeno je da je Ponudite­lj osigurao sredstva u
iznosu od 4.048.560,00 kuna.

VI. Nada­lje, utvrđeno je da su Zahtjevu priložene
potvrde o plaćenoj administrativnoj pristojbi i naknadi, sukladno odredbama članka
2. točke 24. Pravilnika o vrsti i visini administrativnih pristojbi i naknada
(»Narodne novine« broj 115/02. i 43/03.).

VII. Budući da je Ponudite­lj Komisiji dostavio
izmjenu teksta ponude za preuzima­nje i dokumentaciju na način kako je to od ­nje­ga
zatraženo u pogledu svih utvrđenih nedostataka, odlučeno je kao u izreci.

VIII. Na teme­lju odredbe članka 8. stavka 4. Zakona
o tržištu vrijednosnih papira, ovo Rješe­nje objav­ljuje se u »Narodnim
novinama«.

UPUTA
O PRAVNOM LIJEKU

Protiv
ovog Rješe­nja žalba nije dopuštena, ali se može pokrenuti upravni spor podnoše­njem
tužbe Upravnom sudu Republike Hrvatske u roku od 30 dana od dana primitka ovog
Rješe­nja.

Klasa:
UP/I-450-08/04-02/189
Urbroj: 567-01/05-6
Zagreb, 1. ve­ljače 2005.

Predsjednik Komisije
**Mi­ljenko Fičor,** v. r.

Rješenje, NN 19/2005-327